Inczédy Tamás: A mérges teve

Szükséges eszközök: - szókártyák a csoportalakításhoz

 - Szitakötő 45. szám

 - tulajdonságlista

**1. Utazás**

A tanulók körben ülnek. A játék kezdetén a játékvezető azt mondja: „Úgy döntöttem, elutazom Ázsiába, ezért fogtam a bőröndömet és beletettem pl. egy útikönyvet.” A soron következő tanuló mindig egy további tárgyat „tesz bele” a bőröndbe, de előtte felsorolja a többiek által korábban becsomagolt tárgyakat. A játékok addig folytatjuk, míg a körbe nem érünk.

**2. Állatkert**

Mindenki választ magának egy ázsiai állatot (ellenőrizzük le, hogy ne legyen két azonos) és egy jelet, amely a választott állatot jelképezi. Mindenki bemutatja a saját állatát és a jelét. Ezután kezdődik a játék. A kezdő játékos bemutatja a saját jelét, azután valaki másét. Akinek a jelét bemutatták, ő is előadja a sajátját, majd mutat egy újat.

(Ha segíteni kell az állatok kiválasztásában: jak, örvös medve, hópárduc, makákó, óriáspanda, tigris, repülőgyík, siketfajd, coboly, rénszarvas, sarki róka, hóbagoly, lemming, hosszúfülű ugróegér, varánusz, kétpúpú teve, gazella, vadszamár, óriás szalamandra, aligátor, aranyfácán, pápaszemes kobra, királykobra, páva, majomevő sas, maki, gibbon, orángután, leopárd, párduc, elefánt, orrszarvú, tapír, gaviál.)

**3. Csoportalakítás**

Négyfős csoportokat alakítunk ki véletlenszerűen. Minden tanuló húz egy szókártyát. Az azonos szókártyát húzó tanulók alkotnak egy csoportot.

A csoportok szóforgóval felolvassák a szókártyán található jellemzőket. Milyen állatra ismerünk?

Szókártyák a csoportalakításhoz:

|  |  |  |
| --- | --- | --- |
| 3 m hosszú, 2 m magas | élettartama mintegy 40 év | páros ujjú patás |
| képes hőség idején 4–7 napot kibírni ivás nélkül, valamint 5–10 percen belül 100 liter folyadékot magához venni | egy nap alatt az egypúpú 200 kg terhet 50 km távolságra szállít, a kétpúpú 100 kg-ot 60 km távolságra | hímek súlya 400-650 kg, a nőstények mintegy 10%-kal könnyebbek |
|  | orra és füle becsukható, a homokviharok elleni védekezésként | általában szelíd, de rúgni és köpni szokott, ha felidegesítik |

**4. Testbetűk**

A négyfős csoportok testükkel betűket formázva „írják le” a teve szót. A csoportok esetleg összefoghatnak egymással a feladat megoldására, de minden tanulónak legyen lehetősége részt venni a szóalkotásban.

**5. Inczédy Tamás: A mérges teve című írásának elolvasása**

Szitakötő 45. szám 22-23. oldal

**6. Tulajdonságlista**

Minden csoport kap egy tulajdonságlistát. Keressék ki a felsorolt tulajdonságok közül, melyek illenek a mérges tervére és melyek a kislányra! Nem minden tulajdonságok kell felhasználni.

Csoportforgóval beszéljük meg a megoldásokat.

|  |
| --- |
| Tulajdonságlista |
| alapos | béketűrő |
| bőbeszédű | civakodó |
| durva | együttérző |
| elutasító | érdeklődő |
| félénk | felületes |
| gúnyos | hallgatag |
| határozott | hátráltató |
| igazságos | igazságtalan |
| jó modorú (kedves) | jó szándékú |
| közönyös | megértő |
| megfontolt | meggondolatlan |
| modortalan | nyílt |
| rosszindulatú | segítőkész |
| szelíd | szókimondó |
| szűkszavú | zárkózott |

**7. Történet más-más szemszögből**

Két-két csoport ugyanazt a feladatot kapja. Beszéljék meg, mit „látott” a történtekből az oázis, a karaván vezetője, az ostor és a repülőgép pilótája?

A csoportok (az azonos feladatot kapók egymás után) bemutatják a megoldásokat.

**8. Szerepjáték**

Minden csoport készüljön fel egy szerepjátékra: Miről beszélgetett a kislány és a második teve? Minden csoporttagnak legyen feladata.

A csoportok bemutatják a megoldásokat.